**Република Србија**

**Криминалистичко-полицијски универзитет**

**Студентски парламент**

**Београд, Земун**

**26. новембар 2021. године**

На основу члана 7, став 1. и 2. Правилника о Студентском парламенту Криминалистичко-полицијског универзитета (у даљем тексту: Универзитет), на седници Студентског парламента (у даљем тексту Парламент) одржаној 21. новембра 2021. године, доноси се:

**ОДЛУКА**

**О РАСПИСИВАЊУ ИЗБОРА ЗА ЧЛАНОВЕ СТУДЕНТСКОГ ПАРЛАМЕНТА**

Расписују се избори за чланове Парламента Универзитета.

Право да бирају и да буду бирани за чланове Парламента КПУ имају студенти Универзитета који су регулисали статус студента у текућој школској години.

 За чланове Парламента се може кандидовати студент који је прикупио најмање 10 потписа подршке студената са свог студијског програма и године студија. Студент Универзитата може својим потписом подржати само једног кандидата за члана Парламента, а ако се утврди да је подржао више кандидата, ниједан од његових потписа неће се узети у обзир.

 За члана Парламента **не може** бити биран студент против кога се води дисциплински поступак или који је дисциплински кажњаван.

 Кандидат за чланове Парламента подносе кандидатуру у писаном облику. Кандидатура подразумева подношење пријаве, која садржи следеће податке: име и презиме, годину студија и студијски програм, број индекса и просечну оцену кандидата, кратку биографију, бројеве фиксног и мобилног телефона и листу са именима и презименима студената који су дали потписе подршке кандидату. Листа са именима и презименима (и другим подацима) лица која су дала подршку кандидату мора бити одштампана.

Кандидатуре предати у канцеларију ментора до 10. децембра 2021. године, закључно са 10. децембром 2021. године.

 У свему другоме што се односи на поступак кандидовања и избора чланова Парламента релевантан је Правилник о Студентском парламенту.

 Ова одлука ступа на снагу даном објављивања на огласној табли.

О тачном датуму одржавања избора ће бити објављено накнадно на сајту КПУ.

 **в. д. председника Студентског парламента КПУ**

 **Петковић Сара**